Flere forældre bakker op

19-årige Jaafar Ali Hussein Al Ammari har fået sin studentereksamen i år fra Mulernes Legatskole. Også hans søster blev student i år, og for to år siden var det deres storebror, der kunne svinge med studenterhuen.

- Jeg så min storebror var i gang med gymnasiet, og så tænkte jeg, at det var fedt nok. Jeg begyndte, da han gik i 3. g, og jeg så, hvordan han klarede sig. Da han blev student, så jeg hvor fedt det var, og der vidste jeg, at det var en god beslutning at vælge gymnasiet, siger han.

Nu vil den 19-årige student tage et sabbatår, inden turen går i militæret, og så vil han muligvis være pædagog.

- Nu har jeg mange flere muligheder i fremtiden, siger han.

Ifølge cheføkonom i Danske Almene Boliger Frans Clemmesen, så skyldes den kraftige stigningen i andelen af 20-årige med en studentereksamen blandt andet, at familierne nu bakker op.

- Forældrene har fundet ud, at skal man klare sig i det danske samfund, så skal man have en uddannelse, siger han.